turjo4nis/wikipedia-bn-dump-20250701 huggingface dataset:
ইটানগর

ইটানগর ভারতের অরুণাচল প্রদেশ রাজ্যের রাজধানী। শহরটি পাপুম পারে জেলায় অবস্থিত।

ভৌগোলিক উপাত্ত 
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৪০ মিটার (১৪৪৩ ফুট)।

জনসংখ্যার উপাত্ত 
ভারতের ২০০১ সালের আদমশুমারি অনুসারে ইটানগর শহরের জনসংখ্যা হল ৩৪,৯৭০ জন। এর মধ্যে পুরুষ ৫৩% এবং নারী ৪৭%।

এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে ইটানগর এর সাক্ষরতার হার বেশি।

এই শহরের জনসংখ্যার ১৫% হল ৬ বছর বা তার কম বয়সী।

সংস্কৃতি 
ইটানগরে বেশ কয়েকটি উপজাতি যেমন নিশি, আদি, অপাতানী, তাগিন, গালো, নিয়িশিসের বাসিন্দা এই শহরটির আদিবাসী।

দর্শনীয় স্থান 

 ইটা দুর্গ, অরুণাচল প্রদেশের অন্যতম গুরুত্বপূর্ণ ঐতিহাসিক স্থান। নামের আক্ষরিক অর্থ "ইটের দুর্গ" (অসমীয় ভাষায় ইটকে "ইটা" বলা হয়)। ইটা দুর্গটি ১৪ তম বা ১৫ শতকের প্রথমদিকে নির্মিত হয়েছিল। দুর্গটির আকার সবদিকে সমান নয়, এটি মূলত ১৪-১৫ শতকের ইট দিয়ে নির্মিত হয়েছিল। মোট ১৬,২০০ ঘনমিটার দৈর্ঘ্যের ইট দিয়ে এটি নির্মাণ করা হয়, পণ্ডিতরা যা চুতিয়া রাজ্য থেকে আনা হয়েছে বলে চিহ্নিত করেছেন। দুর্গের তিনটি পৃথক দিকে তিনটি পৃথক প্রবেশ পথ রয়েছে, সেগুলি পশ্চিম, পূর্ব এবং দক্ষিণ দিকে অবস্থিত।
 জওহরলাল নেহেরু যাদুঘর, ইটানগর রাজ্যের সমৃদ্ধ উপজাতি সংস্কৃতি প্রদর্শনের জন্যও পরিচিত।
 গেকার সিনাই (গঙ্গা হ্রদ), হল একটি প্রাকৃতিক প্রাকৃতিক হ্রদ, নিশী উপভাষায় যার আক্ষরিক অর্থ সীমাবদ্ধ হ্রদ। এটির চারদিকে শক্ত শৈলভূমি দ্বারা বেষ্টিত। এর চারদিকে প্রাইমাল গাছপালা, লম্বা গাছ এবং ফার্ন গাছ রয়েছে। পিকনিক স্পট এবং বিনোদন কেন্দ্র হিসাবে এর জনপ্রিয়তায় রয়েছে। এখানে নৌকো সুবিধা এবং একটি সুইমিং পুল রয়েছে।

যোগাযোগ 
 ইটানগর বিমানবন্দর

তথ্যসূত্র 

অরুণাচল প্রদেশের শহর ও নগর
ভারতের রাজধানী শহর
উত্তর-পূর্ব ভারতের পর্যটন
ভোপাল

ভোপাল () ভারতের মধ্যপ্রদেশ রাজ্যের রাজধানী এবং ভোপাল জেলা ও ভোপাল বিভাগের প্রশাসনিক সদর দপ্তর। ভোপাল সাবেক ভোপাল রাজ্যের রাজধানী ছিল।
এটি ভারতের  অন্যতম সবুজ শহর এবং বিভিন্ন অকৃত্রিম ও কৃত্রিম হ্রদগুলির জন্য এটি "হ্রদনগরী" নামে পরিচিত।

ইতিহাস

প্রাক ইতিহাস

লোককাহিনী অনুসারে ধারানগরের রাজা ভুজা কর্তৃক একাদশ শতকে এই নগরী প্রতিষ্ঠিত। রাজার নামানুসারে ভোপাল পরিচিত ছিল ‘ভুজপাল’ হিসেবে। আরেকটি মতানুসারে ভোপাল রাজার নামে ভোপালের নামকরণ করা হয়েছে। ধীরে ধীরে কালের বিবর্তনে তা হয়ে যায় ভোপাল। কিন্তু এর কোন প্রত্নতাত্ত্বিক সত্যতা পাওয়া যায়নি।

আধুনিক ভোপালের প্রতিষ্ঠাতা মোঘল সেনাবাহিনীর আফগান যোদ্ধা দোস্ত মোহাম্মদ খান (১৭০৭ – ১৭৪০)।  তাকে বলা হয় ভোপালের প্রথম নবাব। ১৭০৮ সালে তিনি বেরাসিয়া এস্টেট লীজ নেন; সাথে আরো কতগুলো এলাকা যুক্ত করে প্রতিষ্ঠা করেন বর্তমানের তিলোত্তমা ভোপাল নগরীকে।

বেগমেরা
১৮১৯ থেকে ১৯২৬ সালের মধ্যে ভোপালে চারজন মহিলা শাসক রাজত্ব করেন।এঁদের নবাব বেগম বলা হত। কুদশিয়া বেগম তার রাজসভার গণ্যমান্য ব্যক্তিদের পরামর্শ খারিজ করে তার ছোট্ট মেয়েকে ১৮১৯ সালে রাজ্যের পরবর্তী শাসক হিসাবে ঘোষণা করে দেন। দীর্ঘ ১৮ বছর কুদশিয়া সিংহাসনে তার কন্যার হয়ে প্রতিনিধিত্ব করেন তিনি। নিজের রাজ্যকে অভ্যন্তরীণ বিদ্রোহ, মারাঠা-সিন্ধিয়া-হোলকার ও গায়কওয়াড়দের হাত থেকে রক্ষা করেছিলেন। যদিও, রাজ্যের বেশ কয়েকজন পারিষদ ব্রিটিশদের কাছে বেগমের বদনাম করেন। এভাবেই ভোপালের রাজবংশ রাজ্যের কন্যা সন্তানদের ও তাদের স্বামীদের অধীনে চলে আসে।কুদশিয়ার মেয়ে সিকান্দারের বিয়ে হয় তারই এক জ্ঞাতি-ভাই জাহাঙ্গিরের সঙ্গে। জাহাঙ্গির তেমন একটা জনপ্রিয় ছিল না, এমনকি জাহাঙ্গির তার অন্তঃসত্ত্বা স্ত্রীকে খুন করারও চেষ্টা করে। সিকান্দার নিজের প্রাণ বাঁচিয়ে একটি দুর্গে গিয়ে আশ্রয় নেন। পরে অবশ্য সিকান্দার তার স্বামীকে বন্দিও করেন।

২৬ বছর বয়সে জাহাঙ্গিরের মৃত্যু হয়। তার ছয় বছরের কন্যা সন্তান শাহজাহানকে রাজ্যের পরবর্তী শাসক ঘোষণা করা হয়। শাহজাহান বেগমের বিয়ের পর তার স্বামী রাজ্য শাসন করেন। উত্তরাধিকারের ধারা নিয়ে ব্রিটিশদের সঙ্গে কুদশিয়ার অনেক মনোমালিন্যের পর ব্রিটিশরা সেই ধারাটা জোর করে বাতিল করে দেয়। তাই প্রথমে সিকান্দার তারপর শাহজাহান বেগম ভোপালের শাসক হন। ১৯০১ সালে শাহজাহান বেগমের মৃত্যুর পর তার কন্যা সুলতানজাহান রাজত্ব ভার সামলান।

ভারতীয় ইউনিয়নে
১৯৪৭ সালে ভারত স্বাধীনতা লাভ করার পরে ভোপালের শেষ নবাব ভোপালকে স্বাধীন রাজ্য হিসেবে রাখার ইচ্ছা প্রকাশ করেন। ১৯৪৮ সালের ডিসেম্বর মাসে নবাবের বিরুদ্ধে বিদ্রোহ শুরু হলে ব্যাপক ধরপাকড় শুরু হয়। শংকর দয়াল শর্মার মত পরিচিত নেতারা গ্রেফতার হন। ১৯৪৯ সালের ৩০ এপ্রিল নওয়াব ভারতীয় ইউনিয়নে যোগদানের চুক্তিপত্রে সই করতে বাধ্য হন। ১৯৪৯ সালের ১ জুন ভারতের ইউনিয়ন সরকার ভোপালকে রাজ্যকে অধিগ্রহণ করে।

জলবায়ু

তথ্যসূত্র

আরও দেখুন 
ভারতীয় বিজ্ঞান শিক্ষা ও গবেষণা সংস্থান (ভোপাল)

বহিঃসংযোগ 

 Official Website of Bhopal City
 Bhopal Municipal Corporation Website
 Bhopal Airport
 Birds of Bhopal

ভারতের মহানগর
ভারতের প্রাক্তন রাজধানী শহর
ভোপাল জেলার শহর ও নগর
ভারতের রাজ্য ও কেন্দ্রশাসিত অঞ্চলের রাজধানী
ভারতের পৌর এলাকা
ভারতের পৌর নিগম
১৭২০-এর দশকে ভারতে প্রতিষ্ঠিত
ভারতের রাজধানী শহর
মধ্যপ্রদেশের নগর
রায়পুর, ভারত

রায়পুর (,  ) ভারতের ছত্তিশগড় রাজ্যের রাজধানী শহর। রায়পুর হল রায়পুর জেলা এবং রায়পুর বিভাগের প্রশাসনিক সদর দফতর এবং রাজ্যের বৃহত্তম শহর। ১ নভেম্বর ২০০০ সালে ছত্তিশগড় রাজ্য গঠিত হওয়ার আগে এটি মধ্যপ্রদেশের একটি অংশ ছিল।

আরও দেখুন
 রায়পুর-ভিলাই-দুর্গ এক্সপ্রেসওয়ে

তথ্যসূত্র

বহিঃসংযোগ 

 Raipur District Administration
 DPR Chhattisgarh 
 DPR Raipur District 

ছত্তিশগড়ের নগর
ভারতের স্মার্ট সিটি
ভারতের মহানগর
ভারতের প্রাক্তন রাজধানী শহর
টিম বার্নার্স-লি

স্যার টিমোথি জন "টিম" বার্নার্স-লি (; জন্ম: ৮ জুন ১৯৫৫; টিমবিএল নামেও যিনি পরিচিত) পেশায় একজন ব্রিটিশ পদার্থবিদ, কম্পিউটার বিজ্ঞানী, এমআইটি অধ্যাপক, এবং ওয়ার্ল্ড ওয়াইড ওয়েবের জনক এবং ওয়ার্ল্ড ওয়াইড ওয়েব কনসোর্টিয়ামের পরিচালক। তিনি ওয়ার্ল্ড ওয়াইড ওয়েব ফাউন্ডেশনের প্রতিষ্ঠাতা।

শিক্ষাজীবন 
টিম বার্নার্স-লি শিন মাউন্ট প্রাইমারী স্কুলে ভর্তি হন এবং পরবর্ত্তীকালে দক্ষিণ-পশ্চিম লন্ডনের এমানুয়েল স্কুলে ১৯৬৯ থেকে ১৯৭৩  সাল পর্যন্ত শিক্ষাগ্রহণ করেন। এরপর তিনি ১৯৭৩ থেকে ১৯৭৬ সাল পর্যন্ত অক্সফোর্ড বিশ্ববিদ্যালয়ে পদার্থবিজ্ঞানে পড়াশোনা করেন এবং তিনি সেখানে প্রথম শ্রেণী অর্জন করেন।

কর্মজীবন 
টিম বার্নার্স-লি সার্ন এ ১৯৮০ সালের জুন থেকে ডিসেম্বর পর্যন্ত কর্মরত ছিলেন। ১৯৮৪ সালে তিনি পুনরায় সার্ন এ যোগদান করেন।
তিনি ১৯৮৯ সালে ওয়েবের ধারণা দেন৷ তখন তিনি সিইআরএন ল্যাবে সফটওয়্যার প্রকৌশলী হিসেবে কর্মরত ছিলেন। সিইআরএন ল্যাব হচ্ছে বৈজ্ঞানিক গবেষণাগার, যেখানে বৈজ্ঞানিক লব্ধ ফলাফলের জন্য যে ডেটাবেজ ব্যবহার করা হতো। তার লক্ষ ছিল কীভাবে একটি কম্পিউটারে তথ্য রেখে তা অন্য কম্পিউটার থেকে একসেস করা যায়।এই ধারণা থেকেই ওয়েবের উদ্ভব। তিনি তখন একটি পূর্ণাঙ্গ ওয়েবসাইট তৈরি করেন৷ বর্তমানে তিনি ওয়ার্ল্ড ওয়াইড ওয়েব কনসোর্টিয়াম ডিরেক্টর পদে অধিষ্ঠিত এবং পরবর্তী কালে ওয়ার্ল্ড ওয়াইড ওয়েব ফাউন্ডেশন প্রতিষ্ঠা করেন।

সম্মাননা 
 সম্মানসূচক ডক্টরেট অব সায়েন্স, হার্ভার্ড বিশ্ববিদ্যালয়, ২০১১
 সম্মানসূচক ডক্টরেট অব সায়েন্স, ম্যানচেস্টার বিশ্ববিদ্যালয়, ২০০৮

 অর্ডার অব মেরিট
 নাইট কমান্ডার অব দ্য ব্রিটিশ এম্পায়ার
 ফেলো অব দ্য রয়েল সোসাইটি
 ফেলো অব দ্য রয়েল একাডেমী অব ইঞ্জিনিয়ারিং
 ফেলো অব দ্য রয়েল সোসাইটি অব আর্টস

তথ্যসূত্র

১৯৫৫-এ জন্ম
ব্রিটিশ কম্পিউটার বিজ্ঞানী
চার্লস স্টার্ক ড্র্যাপার প্রাইজ বিজয়ী
মার্কনি প্রাইজ বিজয়ী
জাপান প্রাইজ বিজয়ী
কম্পিউটার প্রকৌশলী
জীবিত ব্যক্তি
ওয়েবি পুরস্কার বিজয়ী
মার্কিন যুক্তরাষ্ট্রে ইংরেজ প্রবাসী
মার্কিন ফিলোসফিক্যাল সোসাইটির সদস্য
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
ইংরেজ কম্পিউটার বিজ্ঞানী
রয়েল সোসাইটির সভ্য
হাইপার টেক্সট ট্রান্সফার প্রোটোকল
ম্যাসাচুসেট্‌স ইনস্টিটিউট অব টেকনোলজির শিক্ষক
টুরিং পুরস্কার বিজয়ী
রয়েল পদক বিজয়ী
ওয়ার্ল্ড ওয়াইড ওয়েব কনসোর্টিয়াম
ইংরেজ নাস্তিক
রিচার্ড কার্প

রিচার্ড কার্প টুরিং পুরস্কার বিজয়ী মার্কিন কম্পিউটার বিজ্ঞানী, এবং কম্প্লেক্সিটি তত্ত্ব ও এলগরিদম তত্ত্ব মৌলিক অবদানের জন্য খ্যাত।

শিক্ষাজীবন 
কার্প হার্ভার্ড বিশ্ববিদ্যালয় থেকে ১৯৫৫ সালে ব্যাচেলর্স, ১৯৫৬ সালে মাস্টার্স এবং ১৯৫৯ সালে ডক্টরেট ডিগ্রি অর্জন করেন।

তথ্যসূত্র

বহিঃসংযোগ 
 ACM Crossroads magazine interview/bio of Richard Karp
 Karp's Home Page at Berkeley

মার্কিন কম্পিউটার বিজ্ঞানী
হার্ভার্ড বিশ্ববিদ্যালয়ের প্রাক্তন শিক্ষার্থী
ক্যালিফোর্নিয়া বিশ্ববিদ্যালয়, বার্কলির শিক্ষক
ন্যাশনাল মেডেল অফ সাইন্স বিজয়ী
১৯৩৫-এ জন্ম
জীবিত ব্যক্তি
অ্যাসোসিয়েশন ফর কম্পিউটিং মেশিনারির সভ্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ইহুদি বিজ্ঞানী
ইহুদি মার্কিন বিজ্ঞানী
টুরিং পুরস্কার বিজয়ী
ফরাসি বিজ্ঞান একাডেমির সদস্য
২০শ শতাব্দীর মার্কিন গণিতবিদ
২১শ শতাব্দীর মার্কিন গণিতবিদ
মার্কিন ফিলোসফিক্যাল সোসাইটির সদস্য
গ্রেগরি পেক

এলড্রেড গ্রেগরি পেক (ইংরেজি: Eldred Gregory Peck, গ্রেগারী পেক্‌) (৫ই এপ্রিল ১৯১৬ – ১২ই জুন ২০০৩) ছিলেন একজন মার্কিন অভিনেতা। তিনি ১৯৪০ থেকে ১৯৬০-এর দশকে হলিউডের অন্যতম জনপ্রিয় তারকা ছিলেন এবং ১৯৮০-এর দশক পর্যন্ত অভিনয় চালিয়ে যান। তিনি ১৯৬২ সালে টু কিল আ মকিংবার্ড চলচ্চিত্রে অ্যাটিকাস ফিঞ্চ চরিত্রে অভিনয়ের জন্য শ্রেষ্ঠ অভিনেতা বিভাগে একাডেমি পুরস্কার লাভ করেন।

এছাড়া তিনি দ্য কিজ অব দ্য কিংডম (১৯৪৪), দ্য ইয়ার্লিং (১৯৪৬), জেন্টলম্যান্‌স অ্যাগ্রিমেন্ট (১৯৪৭) ও টুয়েলভ ওক্লক হাই (১৯৪৯) চলচ্চিত্রের জন্য আরও চারটি একাডেমি পুরস্কারের মনোনয়ন লাভ করেন। তার অভিনীত অন্যান্য সফল চলচ্চিত্রের মধ্যে স্পেলবাউন্ড (১৯৪৫), দ্য গানফাইটার (১৯৫০), রোমান হলিডে (১৯৫৩), মবি ডিক (১৯৫৬), দ্য বিগ কান্ট্রি (১৯৫৮), দ্য ব্রেভাডস (১৯৫৮), পর্ক চপ হিল (১৯৫৯), দ্য গানস্‌ অব নাভারোন (১৯৬১), কেপ ফেয়ার (১৯৬২, ও এর ১৯৯১-এর পুনর্নির্মাণ), হাউ দ্য ওয়েস্ট ওয়াজ ওন (১৯৬২), দ্য ওমেন (১৯৭৬) ও দ্য বয়েজ ফ্রম ব্রাজিল (১৯৭৮), ম্যাকেনা'স গোল্ড অন্যতম।

মার্কিন যুক্তরাষ্ট্রের তৎকালীন রাষ্ট্রপতি লিন্ডন জনসন পেককে তার আজীবন মানবহিতৌষী কর্মের জন্য ১৯৬৯ সালে প্রেসিডেনশিয়াল মেডেল অব ফ্রিডমে ভূষিত করেন। আমেরিকান ফিল্ম ইনস্টিটিউটের করা ধ্রুপদী হলিউড চলচ্চিত্র শিল্পের সেরা পুরুষ তারকা তালিকায় তার অবস্থান ১২তম।

প্রারম্ভিক জীবন
এলড্রেড গ্রেগরি পেক ১৯১৬ সালের ৫ই এপ্রিল ক্যালিফোর্নিয়া অঙ্গরাজ্যের সান দিয়েগো শহরে জন্মগ্রহণ করেন। তার পিতা গ্রেগরি পার্ল পেক (১৮৮৬-১৯৬২) ছিলেন নিউ ইয়র্কে জন্মগ্রহণকারী রসায়নবিদ ও ফার্মাসিস্ট এবং মাতা বার্নিস মে "বানি" (আয়ারস, ১৮৯৪-১৯৯২)। তার পিতা পিতার দিক থেকে ইংরেজ বংশোদ্ভূত এবং মাতার দিক থেকে আইরিশ বংশোদ্ভূত, অন্যদিকে তার মাতা ইংরেজ ও স্কটিশ বংশোদ্ভূত ছিলেন। বার্নিস যখন গ্রেগরি পার্লকে বিয়ে করেন, তখন তিনি তার স্বামীর ধর্ম রোমান ক্যাথলিকবাদে দীক্ষিত হন; ফলে পেক ক্যাথলিক ধর্ম পালন করে বেড়ে ওঠেন। তার আইরিশ মাতামহী ক্যাথরিন অ্যাশের (১৮৬৪-১৯২৬) দিক থেকে ইস্টার রাইজিঙে অংশগ্রহণকারী টমাস অ্যাশের (১৮৮৫-১৯১৭) সাথে তার আত্মীয়তার সম্পর্ক রয়েছে।

তথ্যসূত্র

বহিঃসংযোগ 

 গ্রেগরি পেক অনলাইন
 
 
 
 ক্লাসিক মুভিজ (১৯৩৯ - ১৯৬৯): গ্রেগরি পেক
 

১৯১৬-এ জন্ম
২০০৩-এ মৃত্যু
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
আইরিশ বংশোদ্ভূত মার্কিন ব্যক্তি
ইংরেজ বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
একাডেমি অব মোশন পিকচার আর্টস অ্যান্ড সায়েন্সেসের সভাপতি
ক্যালিফোর্নিয়ার ডেমোক্র্যাট
ক্যালিফোর্নিয়ায় সংক্রামক রোগে মৃত্যু
টুয়েন্টিয়েথ সেঞ্চুরি ফক্সের চুক্তিবদ্ধ শিল্পী
ব্রঙ্কোনিউমোনিয়ায় মৃত্যু
মার্কিন চলচ্চিত্র অভিনেতা
মার্কিন মঞ্চ অভিনেতা
মার্কিন রোমান ক্যাথলিক
স্যান ডিয়েগোর অভিনেতা
শ্রেষ্ঠ অভিনেতা বিভাগে একাডেমি পুরস্কার বিজয়ী
জিন হারশল্ট মানবহিতৈষী পুরস্কার প্রাপক
এএফআই আজীবন সম্মাননা পুরস্কার প্রাপক
কেনেডি সেন্টার সম্মাননা প্রাপক
গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
গোল্ডেন গ্লোব পুরস্কার (সেরা পার্শ্ব অভিনেতা - টেলিভিশন) বিজয়ী
গোল্ডেন গ্লোব সেসিল বি. ডামিল পুরস্কার বিজয়ী
শ্রেষ্ঠ বিদেশি অভিনেতা বিভাগে দাভিদ দি দোনাতেল্লো বিজয়ী
দাভিদ দি দোনাতেল্লো আজীবন সম্মাননা পুরস্কার প্রাপক
স্ক্রিন অ্যাক্টরস গিল্ড আজীবন সম্মাননা পুরস্কার প্রাপক
সম্মানসূচক স্বর্ণ ভল্লুক প্রাপক
সম্মানসূচক সেজার প্রাপক
ক্যালিফোর্নিয়ার সমাজকর্মী
দাভিদ দি দোনাতেল্লো বিজয়ী
প্রেসিডেন্সিয়াল মেডেল অব ফ্রিডম প্রাপক
মার্কিন যুক্তরাষ্ট্রের জাতীয় শিল্পকলা পদক প্রাপক
ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
সিম্প্লেক্স পদ্ধতি

সিম্প্লেক্স পদ্ধতি, বা সিম্প্লেক্স এ্যালগোরিদম একটি গাণিতিক পদ্ধতি, যা জর্জ ড্যান্টজিগ কর্তৃক আবিস্কৃত এবং লিনিয়ার প্রোগ্রামিং-এ বহুল ব্যবহৃত্। কম্পিউটিং ইন সায়েন্স এন্ড ইঞ্জিনিয়ারিং জার্নালের জরিপ অনুসারে এটি বিংশ শতাব্দীতে বহুল ব্যবহৃত্ ১০টি এ্যালগোরিদমের মধ্যে অন্যতম।

আরও দেখুন 
 ক্রিস-ক্রস এ্যালগোরিদম
 ফোরির-মর্টজকিন পদ্ধতি
 কর্মকারের এ্যালগোরিদম
 ন্যাল্ডার–মিড পদ্ধতি
 ব্লেন্ডের নিয়ম

টীকা

তথ্যসূত্র

অধিক পঠন 
কম্পিউটার বিজ্ঞান এবং পরিচালনা গবেষণা শিক্ষার্থীদের জন্য রচিত:
 Thomas H. Cormen, Charles E. Leiserson, Ronald L. Rivest, and Clifford Stein. Introduction to Algorithms, Second Edition. MIT Press and McGraw-Hill, 2001. . Section 29.3: The simplex algorithm, pp. 790–804.
 Frederick S. Hillier and Gerald J. Lieberman: Introduction to Operations Research, 8th edition. McGraw-Hill.

বহিঃসংযোগ 

 An Introduction to Linear Programming and the Simplex Algorithm by Spyros Reveliotis of the Georgia Institute of Technology.
 Greenberg, Harvey J., Klee-Minty Polytope Shows Exponential Time Complexity of Simplex Method University of Colorado at Denver (1997) PDF download 
 Simplex Method A tutorial for Simplex Method with examples (also two-phase and M-method).
 Example of Simplex Procedure for a Standard Linear Programming Problem by Thomas McFarland of the University of Wisconsin-Whitewater.
 PHPSimplex: online tool to solve Linear Programming Problems by Daniel Izquierdo and Juan José Ruiz of the University of Málaga (UMA, Spain)
 simplex-m Online Simplex Solver

কম্পিউটার বিজ্ঞান
লিনিয়ার প্রোগ্রামিং
১৯৪৭ সালে কম্পিউটার বিজ্ঞান
রৈখিক কাম্যতমকরণ
কাম্যতমকারী অ্যালগোরিদম ও পদ্ধতি
মিশিগান

মিশিগান (ইংরেজি: Michigan মিশিগান্‌) মার্কিন যুক্তরাষ্ট্রের গ্রেট লেক অঞ্চলের একটি রাজ্য। এটি উত্তর-পশ্চিমে মিনেসোটা, দক্ষিণ-পশ্চিমে উইসকনসিন, দক্ষিণে ইন্ডিয়ানা ও ওহিও এবং উত্তর ও পূর্বে লেকস সুপিরিয়র, হুরন ও এরি (যা কানাডার অন্টারিও প্রদেশের সীমানা) দ্বারা বেষ্টিত। প্রায় 10.12 মিলিয়ন জনসংখ্যা এবং প্রায়  এলাকা সহ  , মিশিগান হল জনসংখ্যার দিক থেকে ১০ম বৃহত্তম রাজ্য, আয়তনের দিক থেকে ১১ তম বৃহত্তম এবং মিসিসিপি নদীর পূর্ব দিকের বৃহত্তম রাজ্য।  এর রাজধানী ল্যান্সিং এবং এর বৃহত্তম শহর ডেট্রয়েট । মেট্রো ডেট্রয়েট যুক্তরাষ্ট্রের সবচেয়ে জনবহুল এবং বৃহত্তম মেট্রোপলিটন অর্থনীতির মধ্যে একটি। এর নামটি আসল ওজিবওয়ে শব্দ (  ) এর একটি গ্যালিকাইজড রূপ থেকে এসেছে।যার অর্থ "বড় হ্রদ"।

পাদটীকা

তথ্যসূত্র

প্রাক্তন ফরাসি উপনিবেশ
মার্কিন যুক্তরাষ্ট্রের অঙ্গরাজ্য
মিশিগান
এইচঅডিওর মাইক্রোবিন্যাসের সাথে নিবন্ধসমূহ
লাতিন ভাষার লেখা থাকা নিবন্ধ
ভারতের রাজ্য ও কেন্দ্রশাসিত অঞ্চলসমূহ

ভারত হলো 29টি রাজ্য ও ৮ টি কেন্দ্রশাসিত অঞ্চল নিয়ে গঠিত একটি যুক্তরাষ্ট্রীয় রাজ্যসংঘ। এই দেশের প্রথম স্তরের প্রশাসনিক বিভাগের সংখ্যা ৩৬। রাজ্য ও কেন্দ্রশাসিত অঞ্চলগুলি আবার জেলা ও ক্ষুদ্রতর প্রশাসনিক বিভাগে বিভক্ত।

ইতিহাস

প্রাক্-স্বাধীনতা যুগ 

অতীতে ভারতীয় উপমহাদেশ শাসিত হয়েছিল ভিন্ন ভিন্ন জাতিগোষ্ঠী কর্তৃক। প্রতিটি জাতিগোষ্ঠীই এই ভূখণ্ডের প্রশাসনিক বিভাগ-সংক্রান্ত নিজস্ব নীতি কার্যকর করেছিল। ব্রিটিশ আমলে পূর্ববর্তী (মুঘল) প্রশাসনিক কাঠামোটি মোটামুটি অক্ষুণ্ণ ছিল। সেই যুগে ভারত বিভক্ত হয়েছিল একাধিক প্রেসিডেন্সি ও প্রদেশ এবং দেশীয় রাজ্যে। প্রেসিডেন্সি ও প্রদেশগুলি ব্রিটিশদের দ্বারা প্রত্যক্ষভাবে শাসিত হত। ব্রিটিশ সাম্রাজ্যের অনুগত স্থানীয় রাজারা ছিলেন দেশীয় রাজ্যগুলির নামমাত্র শাসক। এই রাজ্যগুলির সার্বভৌমত্ব (অধিরাজত্ব) কার্যত ব্রিটিশ সম্রাটের হাতেই ন্যস্ত ছিল।

১৯৪৭–১৯৫০

তালিকা

রাজ্যসমূহ

২০১৪ সালে ২ জুন তারিখে অন্ধ্রপ্রদেশকে দুইটি রাজ্যে ভাগ করা হয়; একটি হল তেলেঙ্গানা এবং অবশিষ্টাংশের নাম অন্ধ্রপ্রদেশ রাখা হয়। হায়দ্রাবাদ শহরটি সম্পূর্ণরূপে তেলেঙ্গানার সীমানার ভেতরে পড়লেও কিছু সময়ের জন্য (সর্বোচ্চ ১০ বছর) উভয় রাজ্যের রাজধানীর দায়িত্ব পালন করবে। ২০১৭ সালের প্রথমার্ধে অন্ধ্র প্রদেশের সরকার ও বিধানসভা রাজ্যটির পরিকল্পিত নতুন রাজধানী শহর অমরাবতীতে ক্ষণস্থায়ী কাঠামোসমূহের স্থানান্তর সম্পন্ন করে।
 দেরাদুন উত্তরাখণ্ডের অস্থায়ী রাজধানী। গৈর্সৈণ শহরটিকে রাজ্যের নতুন রাজধানী শহর বানানোর পরিকল্পনা আছে।

কেন্দ্রশাসিত অঞ্চলসমূহ

 ভারতের দাবি অনুযায়ী জম্মু ও কাশ্মীরের আয়তন ২২২,২৩৬ বর্গকিলোমিটার; এর মধ্যে ১০১,৩৮৭ বর্গকিলোমিটার এলাকা ভারতীয় প্রশাসনের অধীনে পরিচালিত হচ্ছে।

প্রাক্তন রাজ্যসমূহ

টীকা

তথ্যসূত্র

ভারতের রাজ্য ও কেন্দ্রশাসিত অঞ্চল
দেশের প্রথম স্তরের প্রশাসনিক উপবিভাগ
এশিয়ার দেশের প্রশাসনিক উপবিভাগ
দিসপুর

দিসপুর (, ডিস্‌পুর্‌, ) উত্তর-পূর্ব ভারতের আসাম রাজ্যের রাজধানী। এটি গুয়াহাটিতে অবস্থিত। ১৯৭৩ সালে এখানে আসামের রাজধানী হয়; আর তৎকালীন রাজধানী শিলং হয় মেঘালয়ের রাজধানী।

তথ্যসূত্র

বহিঃসংযোগ 
 Dispur News Headlines
 About Dispur

আসামের শহর ও নগর
গুয়াহাটির পাড়া
কামরূপ মহানগর জেলার শহর ও নগর
ভারতের পরিকল্পিত শহর
গান্ধীনগর

গান্ধীনগর  () ভারতের গুজরাত রাজ্যের রাজধানী।

শিক্ষা প্রতিষ্ঠান

ভারতীয় তথ্য প্রযুক্তি সংস্থান
এই শহরে ২০১৩ সালে প্রতিষ্ঠিত ভারত সরকারের মানব সম্পদ বিভাগের অন্তর্গত রাজ্যের প্রথম ভারতীয় তথ্য প্রযুক্তি সংস্থান, গান্ধীনগর অবস্থিত।

তথ্যসূত্র

বহিঃসংযোগ

 Gandhinagar Urban Development Authority
 Official website of Gandhinagar
 Gandhinagar District Megistrate
 Gandhinagar Municipal Corporation

গুজরাতের শহর ও নগর
গুজরাত রাজ্যের শহর
মহাত্মা গান্ধীর স্মারক
ভারতের রাজধানী শহর
ভারতের পরিকল্পিত শহর
রাঁচি

রাঁচি বা রাঞ্চি (; , ) ভারতের ঝাড়খণ্ডের  রাজধানী এবং রাজ্যটির মধ্যে দ্বিতীয় জনবহুল শহর। রাঁচি ছিল ঝাড়খণ্ড আন্দোলনের কেন্দ্র যেটি দক্ষিণ বিহার, উত্তর ওড়িশা, পশ্চিম পশ্চিমবঙ্গ এবং বর্তমানের ছত্তিসগড়-এর পূর্ব অংশের আদিবাসীদের এলাকা নিয়ে গঠনের দাবি করা হচ্ছিল।

তথ্যসূত্র 

ঝাড়খণ্ডের পর্যটন
ঝাড়খণ্ডের শহর ও নগর
ভারতের পৌর এলাকা
ভারতের পৌর নিগম
রাঁচি
ভারতের মহানগর
শ্রীনগর

শ্রীনগর (, , ) ভারতের জম্মু ও কাশ্মীর কেন্দ্রশাসিত অঞ্চলের রাজধানী। এখানে ১০ লক্ষের বেশি লোকের বাস। শহরটি ঝেলুম নদীর তীরে কাশ্মীর উপত্যকায় অবস্থিত। শীতকালে প্রবল শীতের কারণে অঙ্গরাজ্যটির রাজধানী ছয় মাসের জন্য জম্মুতে স্থানান্তরিত করা হয়। শ্রীনগর একটি পর্যটন কেন্দ্র। এখানকার হ্রদ, পাহাড়, সবুজ মাঠ, বার্চ ও উইলো গাছে পূর্ণ অরণ্য পর্যটকদের জন্য অত্যন্ত আকর্ষণীয়। এখানকার বিভিন্ন কুটির শিল্পও বিখ্যাত। এদের মধ্যে কার্পেট, রেশম ও পশমের বস্ত্র, কাঠ ও চামড়ার কাজ উল্লেখযোগ্য। শহরের ভেতরে ও বাইরে বহু প্রাচীন ভবন ও ধ্বংসাবশেষ আছে। ১৯৬৯ সালে এখানে শ্রীনগ্র বিশ্ববিদ্যালয় প্রতিষ্ঠিত হয়। এখানে ৭ম শতকে নির্মিত একটি মসজিদ এবং ১৬শ শতকে নির্মিত একটি দুর্গ আছে। কাছেই অনেক বৌদ্ধ মন্দিরের ধ্বংসাবশেষ আছে। শহরটি খ্রিস্টীয় ৬ষ্ঠ শতকে প্রতিষ্ঠা করা হয়।

ইতিহাস
বুরজাহোম প্রত্নক্ষেত্র

শিক্ষা 
 ন্যাশনাল ইনস্টিটিউট অফ টেকনোলজি , শ্রীনগর

দর্শনীয় স্থান
 ডাল হ্রদ
 নাগিন লেক
 জামা মসজিদ - ১৬৭৪ সালে নির্মিত জামা মসজিদ, শ্রীনগরের মসজিদগুলির মধ্যে সবচেয়ে প্রাচীনতম। চারটি কুন্ডলী, ৩৭০-টি স্তম্ভ ও প্রার্থনা সভার সমন্বয়ে গঠিত মসজিদটি ইন্দো-শারাসেনিক স্থাপত্যের এক নিদারুণ উজ্জ্বল দৃষ্টান্ত। মসজিদটির প্রতিটি স্তম্ভ হিমালয়ের সেডার (দারূবৃক্ষবিশেষ) কান্ডের একক খন্ডের দ্বারা নির্মিত। মসজিদটি তার ইতিহাসের ধারায় বহুবার বিপর্যস্ত ও পুনরুদ্ধার হয়েছিল। এটি ফ্রাইডে মসজিদ বা শুক্রবার মসজিদ নামেও পরিচিত।

যোগাযোগ

শ্রীনগর আন্তর্জাতিক বিমানবন্দর

তথ্যসূত্র 

শ্রীনগর
ভারতের মহানগর
ভারতের কেন্দ্রশাসিত অঞ্চলের রাজধানী
জম্মু ও কাশ্মীরের নগর
তিরুবনন্তপুরম

তিরুবনন্তপুরম (, ; ), পূর্বে নামে পরিচিত ত্রিবন্দ্রম (), ভারতের কেরল রাজ্যের রাজধানী। শহরটি মালাবার উপকূলে আরব সাগরের তীরে অবস্থিত। এখানে সুতি ও রেশমের তাঁত শিল্প এবং মোনাজাইট প্রক্রিয়াকরণ শিল্প আছে। ১৯৩৭ সালে এখানে কেরল বিশ্ববিদ্যালয় স্থাপিত হয়। ১৮শ শতকে দুর্গের ভেতরে নির্মিত একটি বিষ্ণু মন্দিরও রয়েছে এখানে। সবুজের সমারোহ দেখে মহাত্মা গান্ধী এটিকে ভারতের চিরসবুজ শহর আখ্যা দিয়েছিলেন। এখানে প্রায় সাড়ে ৭ লক্ষ লোকের বাস। এটি আয়তন ও জনসংখ্যার দিক থেকে কেরলের বৃহত্তম শহর। বৃহত্তর তিরুবনন্তপুরম পৌর এলাকাতে মোট ১০ লক্ষ লোকের বাস।

তিরুবনন্তপুরম শহরে কেরল ও কেন্দ্রীয় সরকারের বহু কার্যালয় আছে। এটি কেরলের রাজনৈতিক ও শিক্ষাকেন্দ্র। এখানে বিক্রম সারাভাই স্পেস সেন্টার, টেকনোপার্ক এবং ভারতের মহাকাশ বিজ্ঞান ও প্রযুক্তি ইন্সটিটিউট অবস্থিত।

ধর্মীয় ঐতিহ্য
 পদ্মনাভস্বামী মন্দির - অনন্তশয্যায় বিষ্ণু মন্দির। বিশ্বের অন্যতম ধনী মন্দির।

যোগাযোগ
 তিরুবনন্তপুরম আন্তর্জাতিক বিমানবন্দর - একক রানওয়ে বিশিষ্ট
 তিরুবনন্তপুরম সেন্ট্রাল - ভারতীয় রেলের দক্ষিণ অঞ্চলের একটি বিভাগীয় কেন্দ্র।

খেলাধুলা
শহরের উত্তরভাগে অবস্থিত ৫৫,০০০ আসন বিশিষ্ট নবনির্মিত গ্রিনফিল্ড আন্তর্জাতিক স্টেডিয়াম শহরের মূল স্টেডিয়াম হতে চলেছে। এছাড়া শহরের মধ্যবর্তী চন্দ্রশেখারন নায়ার স্টেডিয়াম ও কেরল ইউনিভার্সিটি স্টেডিয়াম অন্যতম প্রধান স্টেডিয়াম।

তথ্যসূত্র 

ভারতের রাজধানী শহর
ভারতের পৌর এলাকা
ভারতের পৌর নিগম
তিরুবনন্তপুরম
তিরুবনন্তপুরম জেলার শহর ও নগর
কেরলের নগর
ভারতের মহানগর
ভারতের জনবহুল উপকূলীয় স্থান
ভারতের বন্দরনগরী
ভারতের প্রাক্তন রাজধানী শহর
কেরলের পর্যটন
পোর্ট ব্লেয়ার

পোর্ট ব্লেয়ার (), সরকারীভাবে শ্রী বিজয় পুরম, ভারতের আন্দামান ও নিকোবর দ্বীপপুঞ্জ নামক কেন্দ্রশাসিত অঞ্চলের রাজধানী। ব্রিটিশ নৌসেনা অফিসার লেফটেন্যান্ট আর্চিবাল্ড ব্লেয়ারের নামে এই দ্বীপের নামকরণ করা হয়। বঙ্গোপসাগরে অবস্থিত আন্দামান ও নিকোবর দ্বীপপুঞ্জের একমাত্র উল্লেখযোগ্য শহর। ভারতের মূল ভূ-খণ্ড থেকে নৌ ও বিমান পথে যোগাযোগ আছে। মূল ভূখণ্ডের চেন্নাই থেকে সমুদ্রপথে তিন-চার দিন এবং বিমান পথে দুই ঘণ্টা সময় লাগে। চেন্নাই ছাড়াও কলকাতা ও বিশাখাপত্তনম এর সাথে পোর্ট ব্লেয়ারের যোগাযোগ আছে। এখানে বেশ কয়েকটি যাদুঘর এবং একটি গুরুত্বপূর্ণ নৌ ঘাঁটি আই এন এস জারওয়া অবস্থিত। এছাড়া ভারতীয় বিমান বাহিনীর ও ভারতীয় উপকূল রক্ষীবাহিনীর ঘাঁটি পোর্ট ব্লেয়ারে অবস্থিত।  এখানে ব্রিটিশ উপনিবেশিক আমলের ভারতের স্বাধীনতা সংগ্রামীদের জন্য পৃথক কারাগার নির্মাণ করা হয়েছিল যা আজ স্বাধীনতা সংগ্রামের স্মারক হিসাবে সংরক্ষিত।

প্রধানমন্ত্রী নরেন্দ্র মোদীর ঘোষিত ভারতের ১০০ ‘ স্মার্ট সিটির’ মধ্যে পোর্ট ব্লেয়ার অন্যতম।

ইতিহাস

জলবায়ু
এখানকার জলবায়ু ক্রান্তীয় মৌসুমি জলবায়ু। জানুয়ারি, ফেব্রুয়ারি মার্চ মাসে সারা বছর বৃষ্টিপাত হয়।

তথ্যসূত্র 

১৭৮৯-এ ব্রিটিশ ভারতে প্রতিষ্ঠিত
১৭৮৯-এ ভারতে প্রতিষ্ঠিত
আন্দামান ও নিকোবর দ্বীপপুঞ্জের পর্যটন
ভারতের কেন্দ্রশাসিত অঞ্চলের রাজধানী
কেরল

কেরল (;  ; ) ভারতের একটি রাজ্য। রাজধানী তিরুবনন্তপুরম একটি পাহাড়ের উপর অবস্থিত। কোচি একটি গুরুত্বপূর্ণ বন্দর এবং তেল শোধনাগার। কালিকট অপর আরেকটি বন্দর শহর। মালয়ালম কেরলের রাজ্যভাষা। ২০১৮ সালে সেপ্টেম্বরে টানা এক মাস কেরলবাসী ভয়াবহ বন্যার মুখে বিপর্যস্ত হয়ে পড়ে। বন্যায় লক্ষ লক্ষ মানুষ ঘর ছাড়া হয়। এবং ৪৭৫ জন মানুষ মারা যায়। এই দুর্ভিক্ষের সময় কেরলবাসীর ২০০০ কোটি টাকা ক্ষয়ক্ষতি হয়। ভারতীয় সব মন্ত্রী, দেশের প্রতিটি রাজ্যের মানুষ সাহায্যের হাত বাড়িয়ে দিয়েছিল। ভারতে প্রথম কমিউনিস্ট পার্টি ১৯৫৭ সালে কেরলে সরকার স্থাপন করে।

নামের উত্‍পত্তি 
"কেরল" নামের উৎপত্তি নিয়ে বহু মত বিদ্যমান । সবচেয়ে প্রচলিত মত অনুযায়ী নামটি "কের'" ( মালয়ালম ভাষায় অর্থ 'নারকেল গাছ' ) এবং "আলম" ( অর্থ 'দেশ' বা 'ভূমি ') শব্দ দুটির সমন্বয়ে সৃষ্ট, যার অর্থ দাঁড়ায় "নারকেল বৃক্ষের দেশ" । কেরল নামের সর্বপ্রথম লিখিত উল্লেখ পাওয়া যায় মৌর্য সম্রাট অশোকের তৃতীয় শতকের শিলালিপিতে। এই লিপিতে স্থানীয় শাসককে "কেরলপুত্র" হিসেবে উল্লেখ করা হয়েছে । যদিও এর আরেকটি অর্থ হতে পারে, যা হল "চেরার পুত্র " । এই সুত্র সঠিক হলে নামের উৎপত্তির প্রচলিত মত নিয়ে দ্বিমতের অবকাশ থাকে ।

ইতিহাস
রাজ্য পুনর্গঠন আইন, ১৯৫৬

ভূগোল 
কেরল রাজ্য লাক্ষাদ্বীপ সমুদ্র ও পশ্চিমঘাট পর্বতমালার মাঝে বিস্তৃত । রাজ্যটি সমুদ্র উপকূল বরাবর লম্বায় ৫৯০ কিমি (৩৭০ মাইল ), যদিও প্রস্থ স্থানভেদে ১১ থেকে  ১২১ কিমি পর্যন্ত বিস্তৃত।

জলবায়ু

প্রাণী ও উদ্ভিদ জগত্‍ 
পশ্চিমঘাট পর্বতমালার বিস্তীর্ণ অঞ্চলজুড়ে অবস্থিত হওয়ায় এই রাজ্য জীববৈচিত্রে অত্যন্ত সমৃদ্ধ । ১৮শ শতক পর্যন্তও  কেরলের তিন চতুর্থাংশ অঞ্চল ঘন জঙ্গলে ভরা ছিল ।

সরকার এবং প্রশাসন

কেরল রাজ্যটিতে ১৪ টি জেলা ৭৭ টি তালুক এবং ১৫২ টি সমষ্টি উন্নয়ন ব্লক ৯৫১ গ্রাম পঞ্চায়েত ৬ টি পৌরসংস্থা এবং ৮৭ টি পৌরসভা রয়েছে। 
একজন জেলাশাসক প্রতিটি জেলা পরিচালিত করেন। কেরল সরকার প্রতি জেলাশাসককে একটি নির্দিষ্ট জেলার জন্য প্রেরণ করেন।

অর্থনীতি 
এই রাজ্যে অধিক মুদ্রাস্ফীতি(পণ্য-সেবার মূল্য টাকার অঙ্কে বেড়ে যাওয়া) দেখা যায়। প্রায় ৬% মুদ্রাস্ফীতি হার , যা ভারতের রাজ্যগুলোর মধ্যে সর্বোচ্চ।  বেকারত্ব হার-এ এই রাজ্য ভারতের সর্বোচ্চ স্থানে রয়েছে। ১৫-২৯ বর্ষীয়দের ৩৫.২% এবং সামগ্রিকভাবে ৯% রয়েছে ।

কৃষি 

 
কেরলে নারিকেল চাষ অত্যন্ত গুরুত্বপূর্ণ

জনপরিসংখ্যান
লিঙ্গ অনুপাতে ভারতে দ্বিতীয় সর্বোচ্চ(৯৪৮ জন নারী  প্রতি ১০০০ পুরুষে )। নবীন প্রজন্মের (২৫ এর কম বয়স) জনসংখ্যায় ভারতে সর্বনিম্ন (মোট রাজ্য জনসংখ্যার ৩৭.৪%) । নবীন প্রজন্মের (২৫ এর কম বয়স) জনসংখ্যায় লিঙ্গ বৈষম্য ভারতে সর্বোচ্চ (৮৯৬ মহিলা প্রতি ১০০০ জন পুরুষে)।

জন স্বাস্থ্য
এই রাজ্যে শিশু মৃত্যুর হার ভারতে সর্বনিম্ন (১০টি প্রতি ১০০০ এ যা বিশ্বের উন্নত দেশের সমতুল্য ) । গড় আয়ু ভারতে সর্বোচ্চ (৭৫ বছর )। মাত্র ৭.১% লোক দারিদ্র সীমার নিচে বসবাস করেন যা ভারতে সর্বনিম্ন । শিক্ষিতের হারে ভারতে সর্বোচ্চ। কিন্তু বেকারত্বের হারে ভারতে সর্বোচ্চ (১১.৪%) ।

যোগাযোগ ব্যবস্থা

খেলাধুলা
ফুটবল এই রাজ্যের জনপ্রিয় খেলা। তবে ক্রিকেটও অন্যতম জনপ্রিয়।

সংস্কৃতি

ভ্রমণ

বন্য জীবন
রাজ্যে হাতির এক বিপুল জনসংখ্যা রয়েছে, যা দেশে তৃতীয়। মালায়ালাম সাহিত্যে, হাতিকে "সৌহাদ্রির পুত্র" হিসাবে উল্লেখ করা হয়। উল্লেখযোগ্য রিজার্ভ হলো নীলামপুর হাতি রিজার্ভ, ইরাভিকুলাম জাতীয় উদ্যান এবং পেরিয়ার জাতীয় উদ্যান। এছাড়া বাঘ ও চিতাবাঘ রয়েছে রাজ্যে।

আরও দেখুন
 পুজহাক্কাল নদী
 ত্রিসসুর কোলে জলাভূমি

তথ্যসূত্র

বহি:সংযোগ 

ভারতের রাজ্য ও কেন্দ্রশাসিত অঞ্চল
কেরল
১৯৫৬-এ প্রতিষ্ঠিত রাষ্ট্র ও অঞ্চল
দক্ষিণ ভারত